Kaabah (sejarah)

Kaabah atau kaabat () ialah kata nama untuk rumah-rumah ibadah zaman purba yang terutamanya terletak di Semenanjung Arab dan berbentuk kubus serta menyerupai struktur Kaabah di Mekah. Ia kebanyakannya dibina khas untuk dewa-dewa lama dalam dewata Arab, namun istilah ini juga digunakan untuk beberapa gereja Kristian yang dibina dalam gaya serupa di Semenanjung Arab.

 Gaya seni bina 
Bangunan kaabah yang tipikal berbentuk kubus atau blok dan berfungsi sebagai tempat untuk memuja dewa atau dewi tertentu.al-Hout, Mahmoud Salim (1955). Fi Tariq al-Mithulujia 'aynd al-'Arabi: Bahth Mashab wa' Immaq fi al-Mu'itaqadat wa' al-'Asatir al-'Arabiyat Qabla al-Islam. Beirut, Lubnan: Dar an-Nahar Publishing.al-Hamdani (1940), Kitab al-Iklil; al-Juz' al-Thamin. New Jersey: Princeton University Press. Nama "kaabah" digunakan oleh orang Arab purba untuk tempat-tempat ini kerana persamaannya dengan Kaabah di Mekah dan tujuan melakukan ziarah ke sana.

Seni bina kaabah ditemui di dalam kuil-kuil seluruh Semenanjung Arab (termasuk di Parsi dan Mesopotamia), di dalam masjid-masjid seluruh wilayah Wusab di Yaman yang ditukar menjadi masjid dari bangunan pemujaan dari sebelum kedatangan Islam, dalam Bongkah-Bongkah Jin di Petra dan Hegra, dan dalam makam-makam berbentuk kaabah untuk orang Yahudi dan Arab yang ditemui di seluruh Semenanjung Arab dan Hilal Subur.

 Senarai kaabah 
Berikut ialah senarai beberapa struktur kaabah yang disebut dalam tulisan sarjana dan sejarawan Muslim.
 Semenanjung Arab 
Kaabah Dushara, disembah oleh orang Nabatea
Kaabah Dhu-Ghabat, disembah oleh Bani Bani Lihyan
Kaabah al-Lat, disembah oleh Bani Thaqif
Kaabah Dhu al-Khalasa, disembah oleh Bani Daus
Kaabah Bani Ghatafan
Kaabah Najran, tapak penyembahan dalam komuniti Kristian Najran, ditukar daripada kaabah lama yang dibina untuk dewa Dhu Samawi dari era musyrikin
Kaabah yang disahkan adalah untuk dewa Yād
Kaabah yang disahkan wujud di tempat suci Ukaz
Kaabah Yaman, gereja dibina oleh pengawal-pengawal Aksum di Yaman untuk menyaingi kaabah MekahMubarakpuri, Saifur Rahman (2008). The Sealed Nectar: Biography of the Noble Prophet. Dar-us-Salam Publications. 
Di wilayah Wusab Yaman, hampir semua masjid mempunyai seni bina berbentuk kubus, tanpa tingkap, satu pintu. Makam-makam wali di kawasan itu juga mengikuti gaya ini. Banyak masjid begini nampaknya ditukarkan daripada bangunan ibadat sebelum kedatangan Islam yang berasal dari zaman purba lewat Semenanjung Arab, ketika gaya seni bina ini lazim.

 Mesopotamia 
Kaabah Sindad, digunakan oleh pendatang Arab sebagai tempat untuk mengadakan perayaan bukannya tempat beribadah.
Kaabah untuk dewa Dushara

 Parsi 
Kaabah Zarathustra, tempat ibadah untuk penganut Majusi. Ia mungkin bukan kuil; namun ia dilaporkan mengandungi patung-patung dewa yang dimusnahkan oleh Bardiya menurut inskripsi dan teks dari zaman Achaemenid.

 Nasib kaabah-kaabah 
Kebanyakan kaabah ditahbiskan untuk dewa-dewa jahiliah di Semenanjung Arab dimusnahkan selepas kedatangan Islam. Antaranya termasuk kaabah al-Lat yang disembah oleh Bani Thaqif.

 Penukaran menjadi masjid 
Ada yang mengatakan bahawa Kaabah Najran di bandar purba al-Okhdood menjadi gereja selepas orang Aksum memasuki Najran sebagai bantuan untuk saudara-saudara Kristian mereka yang telah dianiaya oleh Dhu Nuwas. Kaabah Najran masih wujud hari ini, namun dalam keadaan runtuhan dan merupakan sebuah tapak arkeologi.

Pengembara Yaqut al-Hamawi menyebut bahawa Kaabah Dhu al-Khalasa ditukar menjadi masjid. Tapak Kaabah al-Lat kini juga kini sudah menjadi tempat di mana Masjid Abdullah bin Abbas berada.

 Nota 

 Rujukan 

 Sumber 







Category:Seni bina
Category:Bangunan
Category:Kuil